**Министерство на земеделието и ХРАНИТЕ**

Проект

**Наредба за изменение и допълнение на Наредба № 14 от 2023 г. за условията и реда за предоставяне на финансова помощ по интервенциите в лозаро-винарския сектор, включени в Стратегическия план за развитие на земеделието и селските райони за периода 2023 – 2027 година** (oбн., ДВ, бр. 80 от 2023 г.; изм., бр. 93 от 2023 г.)

**§ 1.** В чл. 8, ал. 2, т. 13 накрая сe добавя „както и за парцели засадени преди по-малко от 3 години преди подаване на заявлението за предоставяне на финансова помощ, за които не са подавани декларации за всяка от годините след подадено в ИАЛВ уведомление за извършено засаждане по издадено разрешение за нови лозови насаждения или уведомление за извършено презасаждане/присаждане“.

**§ 2.** В чл. 16, ал. 3 думите „10 работни дни преди края“ се заменят с „15 септември“.

**§ 3.** В чл. 31, ал. 9 се отменя.

**§ 4.** В чл. 36, ал. 3 думите „31 юли“ се заменят с „15 септември“.

**§ 5.** В чл. 91, ал. 8 се отменя.

**§ 6.** В чл. 96, ал. 3 думите „31 юли“ се заменят с „15 септември“.

**§ 7.** В Приложение № 1 към чл. 10, ал. 2 в таблица „Пределна цена на вътремрежово оборудване (надземно) за доставка на вода за 1 хектар“ се правят следните изменения:

1. В наименованието думата „(надземно)“ се заличава;

2. В колона „Компонент с постоянен характер“ думата „надземно“ се заличава.

**Заключителна разпоредба**

**§ 8.** Наредбата влиза в сила от деня на обнародването ѝ в „Държавен вестник”.

**КИРИЛ ВЪТЕВ**

*Министър на земеделието и храните*